b'\n_START_ARTICLE_\nNuha\n_START_SECTION_\nAllerginen nuha\n_START_PARAGRAPH_\nAllerginen nuha voi aiheutua herkistymisest\xc3\xa4 siitep\xc3\xb6lylle, el\xc3\xa4inten hilseelle, huonep\xc3\xb6lylle, homeille, hiivoille tai muille allergeeneille. Allergisen nuhan oireita voivat olla nen\xc3\xa4n vetist\xc3\xa4v\xc3\xa4 vuoto, aivastelu, nen\xc3\xa4n kutina ja tukkoisuus. Nen\xc3\xa4oireiden lis\xc3\xa4ksi voi esiinty\xc3\xa4 silmien kutinaa ja vuotamista, ysk\xc3\xa4\xc3\xa4 ja astman oireita.\n_START_SECTION_\nHoito\n_START_PARAGRAPH_\nOireita voi helpottaa varovaisella niist\xc3\xa4misell\xc3\xa4, keittosuolaliuoksella, h\xc3\xb6yryhengitt\xc3\xa4misell\xc3\xa4 tai l\xc3\xa4\xc3\xa4kkeill\xc3\xa4. Pienill\xc3\xa4 lapsilla oloa voi helpottaa apteekista saatavilla keittosuolatipoilla ja -sumutteilla. Apteekeista saa my\xc3\xb6s nen\xc3\xa4huuhteluun tarkoitettuja "sarvikuonoja". Sen k\xc3\xa4ytt\xc3\xa4minen helpottaa oloa. Pidemp\xc3\xa4\xc3\xa4n k\xc3\xa4ytettyn\xc3\xa4 nuhatipat ja -sumutteet saattavat aiheuttaa nen\xc3\xa4n limakalvon \xc3\xa4rsytyst\xc3\xa4. Kouluik\xc3\xa4isill\xc3\xa4 lapsilla saattaa pitkittyneeseen nuhaan liitty\xc3\xa4 my\xc3\xb6s poskiontelon tulehdus, joka vaatii hoitoa. _NEWLINE_Alle kaksi viikkoa kest\xc3\xa4neen nuhan takia ei tarvitse menn\xc3\xa4 l\xc3\xa4\xc3\xa4k\xc3\xa4rin vastaanotolle, mik\xc3\xa4li potilas voi muuten hyvin. Jos nuha pitkittyy tai se on kausiluonteista, voi olla kyse allergiasta.'